gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu gu en gu gu gu en en en gu en en en gu gu gu gu gu gu gu gu gu gu en en en gu en en en gu gu en en en gu en en en gu en gu en en en en fr en en en en el gu en en gu gu gu gu gu gu gu gu gu gu gu gu en gu gu es en gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: પત્નીને પગાર આપવો કે નહીં ? – કલ્પના દેસાઈ
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
(‘પંદરમું રતન’ પુસ્તકમાંથી સાભાર. રીડ ગુજરાતીને આ પુસ્તક ભેટ મોકલવા બદલ ગૂર્જર ગ્રંથરત્ન કાર્યાલયનો ખૂબ ખૂબ આભાર. પુસ્તક પ્રાપ્તિની વિગતો લેખના અંતે આપવામાં આવી છે.)
કોઈ પણ પુરુષને એના લગ્ન પછીનાં બે-ચાર વર્ષો (જો શાંતિથી ન વીતાવ્યાં હોય તો !) પછી પૂછવામાં આવે કે,
‘તમારી અશાંતિ કે બેચેનીનું કારણ?’
‘હા ભાઈ હા, એ જ. મારી પત્ની. બીજું કોઈ નહીં.’’
‘ઓહ! ત્યારે તમારા જીવનમાં તમારી પત્નીનું ઘણું જ મહત્વ છે. નસીબદાર છો!’
‘નસીબદાર હું નહીં એ છે. અધૂરામાં પૂરું હવે તો કાયદો આવવાની વાતો થાય છે. પત્નીને એના કામનો પગાર આપવો પડશે. અહીં પગાર હાથમાં દેખાતો ન હોય ને એને ક્યાંથી આપવો?’
‘કેમ પગાર તમારા હાથમાં નથી આવતો ? તો ક્યાં જાય છે?’
‘પત્ની પૂરો પગાર લઈ લે છે પછી હાથમાં શું આવે?’
‘તો તો પછી કાયદો બદલવો પડશે!’
એક સ્ત્રી થઈને મેં પત્નીવિરુદ્ધ વાતો લખી તેથી પતિઓ રાજી ન થશો ને પત્નીઓ દુઃખી ન થશો. કારણ કે પગારના કાયદાનો ફાયદો વિચારીને જ હું તો હવામાં ઊડવા માંડેલી. વાહ ! હવે દર મહિને હાથમાં પગાર આવશે ? કેટલો પગાર મળશે ? ને કેટલો પગાર મળવો જોઈએ એ કોણ નક્કી કરશે ? શિખાઉ લોકોને ચા-પાણી કે બસભાડાના પૈસા મળે એવું કંઈક ન ગોઠવાય તો સારું. નહીં તો પગાર મળ્યો તોય શું અને ન મળ્યો તોય શું ? એવું થશે તોતો પગારના દિવસની રાહ જોવાનુંય નહીં ગમે. ફટ છે એવા પગારને. કોઈની કદર કરતાં ન આવડે તો કંઈ નહીં – મશ્કરી તો ન કરો.
અમારા કામની-ઘરકામની – ક્યારેક તો કદર થશે, ક્યારેક તો શાબાશી મળશે (શાબાશીમાં શબ્દો નહીં-પગાર જોઈએ.) કે ક્યારેક તો સરખો હક મળશે એ આશામાં ને આશામાં દાયકાઓ વિતાવી દીધા ! ખેર, દેર આયે, દુરુસ્ત આયેની જેમ મોડેમોડે પણ પગાર મળશે તો નિવૃત્તિમાં કામ લાગશે. કોઈ પાસે હાથ લાંબો નહીં કરવો પડે. વટથી રહીશું ને એ…ય ત્યારે લહેર કરીશું. (કાયદો આવે ત્યાં સુધી શેખચલ્લી તો બનીએ.)
મને તો ખાતરી છે કે આ સમાચારથી પતિઓના પેટમાં તો ધ્રાસ્કા પડ્યા હશે. માર્યાં ઠાર! હવે વળી આ નવું તૂત? ‘પત્નીને વળી પગાર શેનો આપવાનો? ઘરમાં કામ જ શું હોય છે કે તેનો પગાર આપવાનો? બે ટાઈમ રસોઈ ને છોકરાંઓને મોટાં કરવામાં તો જાણે પહાડ તોડવાનો હોય એમ ગામ ગજાવી કાઢે. કામવાળી સાથે ને મારી સાથે માથું દુઃખાડવામાં દા’ડો પૂરો કરે ને તેને બૌ મોટું કામ ગણાવે! આવી ફાલતુ વાતોનો પગાર આપવાનો? પગારની વાત નીકળશે તો હજાર કામ ગણાવી કાઢશે ને દરેક કામના પૈસા ગણાવશે તો મારું તો આવી જ બનશે.’
એના કરતાં પુરુષો જો એમ વિચારે કે, ભૂલેચૂકે જો આ કાયદો પાસ થઈ ગયો તો પછી સ્ત્રીઓના હાથમાં પહેલાંની જેમ આખો પગાર નહીં આપવો પડે! ઘણી વાટાઘાટો અને માથાકૂટો પછી નક્કી થયેલો પગાર એક વાર આપી દીધા પછી પણ ઘણા પૈસા બચશે. દર ત્રીજે દિવસે અમુકતમુક બહાના હેઠળ કઢાવાતી નાનીમોટી ખિસ્સા કે પૈસાખર્ચીઓ પર તો સીધો જ કાબૂ કે કાપ આવી જશે. એક રીતે જોવા જઈએ તો આ પગાર આપવાની વાતને હસી કાઢવા જેવી, ઉડાવી દેવા જેવી નથી. આ કાયદા પર જો ગંભીરતાથી વિચારાય તો પુરુષોને ફાયદાકારક જ બનવાનો છે, આ કાયદો! એક વાર પગાર આપી દીધા પછી આખો મહિનો શાંતિ. ભલે ને પોતાના હકનો કે પોતાની કમાણીનો અમુક ટકા હિસ્સો પત્ની વાપરતી – મહિનાના ઓગણત્રીસ દિવસની શાંતિના બદલામાં!
ઘરખર્ચી ને બાળકોના ખર્ચા પછી પણ છાશવારે કપડાં ને પાર્લર ને સેલની અચાનક જ થતી સતામણી સામે એક જ હથિયાર ઉગામી શકાશે. ‘કેમ, તને પગાર આપ્યો છે ને? વાપર તેમાંથી હવે. બીજા તો બધા ખર્ચા હું ઉઠાવું છું, પછી તારા ખર્ચા તો તું જ ઉઠાવ ને! મારી પાસે શા માટે હાથ લાંબો કરે છે?’ (શરમ નથી આવતી?) જોકે, ઉશ્કેરાટમાં કે આનંદમાં બોલતી વખતે ખૂબ ધ્યાન રાખવું પડશે કે જીભ ગમે તેમ લસરી ન જાય. કાબૂમાં રહે ને પોતાની ને પત્નીની મર્યાદા ન ઓળંગે. ક્યાંક એવું ન થાય કે ગમે તેમ ભચડી મારવામાં પગાર માથે મરાય ને સાંભળવા મળે કે, ‘નથી જોઈતો પગાર. એમ એક ટુકડો ફેંકીને એમ નહીં સમજતા કે જગ જીતી ગયા. મને તમારા પગારની એકએક પાઈનો હિસાબ જોઈશે. તો જ હું પગાર લઈશ. નહીં તો નહીં.’
મને લાગે છે કે, આવા મનઘડંત, અણઘડ ને મગજમાં ન ઊતરે એવા કાયદાનો વિચાર કરવો જ મૂર્ખતા છે. આટલાં વર્ષો શાંતિથી બધું ચાલતું આવ્યું છે તેમ ચાલશે. શા માટે શાંત પાણીમાં પથરા ફેંકો છો કે મધપૂડા પર નિશાન તાકો છો? શાંતિથી રહેવાનું નથી ગમતું, કેમ? પગાર આપ્યા પછી વિવાદો ને અશાંતિ જ છે, જાણી લેજો. એના કરતાં જેમ હાથમાં આખો પગાર સોંપતા આવ્યા છો તેમ સોંપતા રે’જો. ઘરમાં પરમ શાંતિ ચાહો તો!
[કુલ પાન ૧૬૦. કિંમત રૂ.૧૨૦/- પ્રાપ્તિસ્થાન : ગૂર્જર ગ્રંથરત્ન કાર્યાલય. રતનપોળનાકા સામે, ગાંધી માર્ગ, અમદાવાદ-૩૮૦૦૦૧. ફોન. +૯૧(૭૯)૨૨૧૪૪૬૬૩]
Share this on WhatsApp
Email This Article ·  Print This Article ·  Save article As PDF ·   Subscribe ReadGujarati
« Previous શોભા – વીનેશ અંતાણી
બાની કોઠાસૂઝ – નલિની કિશોર ત્રિવેદી Next »
આ પ્રકારનું અન્ય સાહિત્ય:
મનની અમીરાત – મોહનભાઈ અગ્રાવત
કવિઓની કલમે સૌરાષ્ટ્રની ધરાને ‘સોરઠ રતનની ખાણ’ એવી સુંદર ઉપમાઓથી બિરદાવી છે, કારણ…. આ ધરતીમાં અનેક નરરત્નો નીપજ્યાં છે જેના ઉચ્ચ માનવીય મૂલ્યોસભર સંસ્કારોના, દાતારીના, શુરવીરતાના સૌથી વધુ રૂડા પ્રસંગો ઈતિહાસના પાને સુવર્ણ અક્ષરોએ અમરત્વ પામી, માનવજાતને સદૈવ પ્રેરણાદાયી રહ્યાં છે. સૌરાષ્ટ્રમાં દુષ્કાળના કપરા સમયમાં પણ એક અદના માનવીની મનની અમીરાતના સુંદર દર્શન કરાવે એવો એક પ્રસંગ બનેલો…. સૌરાષ્ટ્રના જેતપુર પરગણામાં ... [વાંચો...]
હસ્તમેળાપથી હ્રદયમેળાપ સુધી…. (ભાગ-૧) – અરવિંદ પટેલ
પ્રાસ્તાવિક : પોતાનું સંતાન ઉંમરલાયક થાય એટલે માતાપિતાને પોતાના પુત્રપુત્રીને પરણાવવાની જીવનની સહુથી મોટી ચિંતા શરુ થાય. સંતાનની ઉંમર વધતી જાય તેમ તેમને માટે યોગ્ય પાત્ર શોધવાની ઉતાવળ સમજી શકાય એવી છે. પરંતુ બેબાકળા થઈ બહાવરા બની યોગ્ય પાત્ર શોધવાની અતિશય ઉતાવળ અને ધીરજનો અભાવ, તેમજ પોતાની પ્રતિષ્ઠા, ઈજ્જતને પોતાના સંતાન કરતાં પણ વધુ મહત્વ આપવું, સંતાનની પસંદગીના પાત્રની પસંદગીની ઉપેક્ષા ... [વાંચો...]
ઑનેસ્ટી ઍન્ડ ઇન્ટિગ્રિટી : રાજમાર્ગ – નિલેશ મહેતા
(‘તમારી કારકિર્દીને પાંખો આપો’ પુસ્તકમાંથી સાભાર. રીડ ગુજરાતીને આ પુસ્તક ભેટ મોકલવા બદલ ગૂર્જર ગ્રંથરત્ન કાર્યાલયનો ખૂબ ખૂબ આભાર. પુસ્તક પ્રાપ્તિની વિગતો લેખના અંતે આપવામાં આવી છે.) પ્રામાણિકતા એટલે માત્ર સત્ય બોલવું જ નહીં, પણ સામાવાળાના હિતનું રક્ષણ કરવું, બીજાના હિતને પોતાનું સમજવું, જરૂર પડે તો છેતરાઈ જવું પણ છેતરવું નહીં. પ્રામાણિકતા સત્યના આત્માને રક્ષે છે. ક્યારેક છેતરાઈને પાઘડી (goodwill) બનાવવામાં ... [વાંચો...]
7 પ્રતિભાવો : પત્નીને પગાર આપવો કે નહીં ? – કલ્પના દેસાઈ
કાલિદાસ વ. પટેલ {વાગોસણા} says:
July 24, 2015 at 10:39 am
મજા આવી ગઈ. મજાનો હાસ્યલેખ આપવા બદલ આભાર.
કાલિદાસ વ. પટેલ {વાગોસણા}
July 26, 2015 at 12:05 pm
July 24, 2015 at 11:54 am
મને લાગે છે કે મારી જ વાત યોગ્ય છે અને શ્રેષ્ઠ છે. એમાં એક કાંકરે ત્રણ પક્ષી મરે છે(આ એક શબ્દ પ્રયોગ છે. હિંસાના અર્થમાં ન લેવો).
(૧) પત્ની નોકરી કરતી નથી. પણ ઘરસંભાળે છે.
પુરુષ જો કમાતો હોય કે આવક વાળો હોય તો તેણે બધી જ આવક પત્નીને આપી દેવી, અને પૈસા વાપરવાનો સંપૂર્ણ અધિકાર તેને આપી દેવો. તેને કહી દેવું કે હું સલાહ આપીશ પણ મારી સલાહ માનવી કે ન માનવી તે તારી મુનસફ્ફીની વાત છે. મારું કામ સલાહ આપવાનું છે. સલાહ આપવી એ પણ એક કામ છે. અને હિન્દુધર્મ પ્રમાણે કોઇએ પણ કામ કર્યા બદલ ફળની આશા ન રાખવી. એટલે કે ફળની આશા રાખ્યા વગર કામ કરવું. તેનો અર્થ એ થશે કે પુરુષ શ્રમ કરે છે પણ તેને પૈસા મળતા નથી. એનો અર્થ એ થયો કે તે દેશની સેવા કરે છે.
બીજો ફાયદો એ થયો કે તેને ઘર ચલાવવાના નિર્ણયોની જવાબદારી ઉઠાવવી પડતી નથી. એટલે દેશની સેવા સારી રીતે કરી શકે છે.
ત્રીજો ફાયદો એ થયો કે પત્નીની મેનેજમેન્ટ શક્તિઓ ખીલશે. તે વધુ બુદ્ધિશાળી થશે. તમે આપેલી સલાહો કેટલી સાચી હતી અને કેટલી ખોટી હતી તેની તેને ખબર પડશે. તમે જે કંઈ ખોટી સલાહ આપી હશે એટલે કે તમારી ભૂલો તેને યાદ રહેશે (તમારી સાચી સલાહો તે યાદ રાખશે નહીં) અને તેથી તેને એવી અનુભૂતિ થશે કે તે તમારા કરતાં તે અનેક ગણી મહાન છે. આમ તેનો આત્મ વિશ્વાસ વધશે.
(૨) પત્ની પણ નોકરી કરે છે. તો તેણે તેનો પગાર સીધો બેંકમાં જ મુકવો જોઇએ. જો ઘર ચલાવવામાં પૈસા ખૂટે તો જ તે પોતાની આવકમાંથી પૈસા વાપરે. ટૂકમાં પતિએ ઘર ચલાવવાની જવાબ દારી લેવી નહીં. કારણ કે પતિએ તો દેશની સેવા કરવાની છે. એટલે પતિએ આવા નાના નાના કામ એટલે કે ઘરચલાવવાના કામમાં માથું મારવું નહીં.
પતિએ ફક્ત પોતાના વ્યવસાયમાં અને સમય ફાજલ હોય તો કોણે વડાપ્રધાન થવું, વડા પ્રધાને કોને પ્રધાન મંડળમાં લેવા અને કોને કયું ખાતું આપવું એવા એવા મોટા નિર્ણયો જ લેવા અને નરેન્દ્ર મોદીને સલાહો આપવી. નરેન્દ્ર મોદી ન માને તો કંઈ નહીં. કારણ કે તમે ક્યાં ફળની આશાએ કામ કરો છો? તમે તો દેશ સેવા કરો છો.
સંપત્તિ ઉપર ફક્ત ગૃહ લક્ષ્મીનો (સ્ત્રીનો) જ હક્ક રાખવાથી, છૂટા છેડાની શક્યતાઓ આપોઆપ ઘટી જશે.
સાસુ-વહુના ઝગડાઓ વિષે શું?
July 26, 2015 at 12:27 pm
Karasan Bhakta usa says:
July 24, 2015 at 7:12 pm
મઝ્ઝાનો હાસ્યલેખ ! સાદર એક લીટીની વાર્તા.
એક ઉચા પર્વત ઉપર એક માણસ સુખથી રહેતો હતો, ત્યા કોઇ એક સ્ત્રી આવી પહોચી…………………………………..
July 26, 2015 at 12:28 pm
June 7, 2016 at 6:08 pm
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
* * * * *
Download First Issue Absolutely Free !!
Click Here for download page
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
ગરમાળો, ગુલમોર અને ખખડેલું બસસ્ટોપ ! – રામ મોરી
વિધવા : પ્રથમ તો એક માણસ – સ્વાતિ બારોટ સિલ્હર
દો પલ કે જીવન સે એક ઉમ્ર ચુરાની હૈ… – રોહિત શાહ
મારી સાઇકલ – રમણ સોની
ભાઈ એન્ડ બા વીથ ગોડ એટ જી-મેલ ડોટ કોમ – રાહુલ શુક્લ
pritesh patel: wish u many many happy returns of the day...
Amrut Gosai: વાહ સ્વાતિબેન ….ખુબ સુન્દર રિતે સમાજ...
બટુક ઠુંમર: અદભુત, અવર્ણનિય અને અકલ્પનિય. ડો.એટલુ સરળ અને...
Vijay Panchal: Bau Saras… che….
Sheela Patel: Good story
NEELAM GUPTA: આ ને બચ્પન માટૅ લખો.સારી કવિઆ હે.
jigisha dave: Very nice story its really hart...
Darshan: 30/૩/1987 time 21ઃ00 birtha peels ઃ godhara...
Arvind Patel: અંતઃસપુરના. હું જયારે એમ માનુ કે બધું હું જ...
Keyur Patel: પૂરાણૉમા પણ વાર્તા છે જ કે દધિચીએ પોતાના...
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
રીડગુજરાતી વિશે : પ્રેસ વિભાગ
જીવન અંંતરંગ – લઘુનવલ (ભાગ ૨)
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.